Návrh opravného rozpočtu c. 6 k všeobecnému rozpočtu na rok 2010 - Výkaz príjmov a výdavkov podľa oddielov - Oddiel II — Európska rada a Rada - Oddiel III – Komisia - Oddiel X – Európska služba pre vonkajšiu činnosť /* KOM/2010/0315 v konečnom znení */





[pic] | EURÓPSKA KOMISIA | Brusel, 17.6.2010 KOM(2010) 315 v konečnom znení NÁVRH OPRAVNÉHO ROZPOČTU č. 6 K VŠEOBECNÉMU ROZPOČTU NA ROK 2010 VÝKAZ PRÍJMOV A VÝDAVKOV PODĽA ODDIELOV Oddiel II — Európska rada a Rada Oddiel III – Komisia Oddiel X – Európska služba pre vonkajšiu činnosť NÁVRH OPRAVNÉHO ROZPOČTU č. 6 K VŠEOBECNÉMU ROZPOČTU NA ROK 2010 VÝKAZ PRÍJMOV A VÝDAVKOV PODĽA ODDIELOVOddiel II — Európska rada a RadaOddiel III – KomisiaOddiel X – Európska služba pre vonkajšiu činnosť So zreteľom na: - Zmluvu o Európskej únii, a najmä na jej článok 27, - Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, - návrh Európskej komisie z 24. marca 2010, ktorým sa mení a dopĺňa nariadenie Rady (ES, Euratom) č. 1605/2002[2], - všeobecný rozpočet Európskej únie na rozpočtový rok 2010 prijatý 17. decembra 2009, - opravný rozpočet č. 1/2010 prijatý 19. mája 2010, - návrhy opravného rozpočtu č. 2/2010[3], 3/2010[4], 4/2010[5] a 5/2010[6]. Európska komisia týmto predkladá rozpočtovému orgánu návrh opravného rozpočtu č. 6 k rozpočtu na rok 2010 z dôvodov uvedených v dôvodovej správe. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú dostupné na webových stránkach EUR-Lex ( http://eur-lex.europa.eu/budget/www/index-en.htm ). Anglická verzia zmien v tomto výkaze podľa oddielov je pripojená pre informačné účely ako príloha k rozpočtu. 1. Rámec 1.1. Európska služba pre vonkajšiu činnosť pre bezpečnú Európu v meniacom sa svete 1.1.1. V Zmluve o Európskej únii sa ustanovuje, že vysoký predstaviteľ Únie pre zahraničné veci a bezpečnostnú politiku predsedá Rade pre zahraničné veci, prispieva svojimi návrhmi k tvorbe spoločnej zahraničnej a bezpečnostnej politiky a zabezpečuje vykonávanie rozhodnutí prijatých Európskou radou a Radou. Vysoký predstaviteľ Únie pre zahraničné veci a bezpečnostnú politiku zastupuje Úniu v záležitostiach, ktoré súvisia so Spoločnou zahraničnou a bezpečnostnou politikou, vedie dialóg s tretími stranami v mene Únie a vyjadruje pozíciu Únie v medzinárodných organizáciách a na medzinárodných konferenciách. 1.1.2. Pri plnení mandátu vysokej predstaviteľke pomáha Európska služba pre vonkajšiu činnosť (ďalej ESVČ), ako sa ustanovuje v Zmluve o EÚ. 1.1.3. Efektívne fungujúca ESVČ je rozhodujúca pre schopnosť EÚ plniť strategické ciele stanovené v Lisabonskej zmluve, prispeje k posilneniu úlohy EÚ na globálnej úrovni, dodá jej výraznejší profil a umožní jej efektívnejšie presadzovať jej záujmy a hodnoty. 1.1.4. Pridaná hodnota, ktorú ESVČ môže priniesť pri riešení komplexných problémov a hrozieb, ktorým EÚ čelí, je schopnosť kombinovať nástroje, ktoré má k dispozícii. Služba čerpá z cenných znalostí útvarov Európskej komisie, útvarov generálneho sekretariátu Rady a zo skúseností diplomatických služieb členských štátov EÚ. 1.1.5. Európska komisia v rámci toho predkladá tento opravný rozpočet ako technický návrh, ktorý zohľadňuje požiadavky oznámené vysokou predstaviteľkou a uvedené v rámci návrhu rozhodnutia Rady, podľa ktorých sa budú v poslednom štvrťroku 2010 do ESVČ prijímať diplomati z členských štátov EÚ v rámci rozpočtu EÚ (dočasní zamestnanci). 1.2. Efektívna organizačná štruktúra v súvislosti s rozpočtovou konsolidáciou 1.2.1. Usmernenia Európskej rady z 29. a 30. októbra 2009 o založení ESVČ predpokladajú (bod 16): „ESVČ… by mala byť autonómna v zmysle administratívneho rozpočtu a personálneho riadenia. ESVČ by sa mala začleniť do rozsahu pôsobnosti článku 1 nariadenia o rozpočtových pravidlách.“ Európska komisia preto predložila obidvom zložkám legislatívneho orgánu návrh na revíziu nariadenia o rozpočtových pravidlách (KOM ...) a 9. júna 2010 prijala návrh na úpravu služobného poriadku [KOM(2010) 85 v konečnom znení]. Tento návrh opravného rozpočtu je treťou zo série úprav potrebných na vykonanie rozhodnutia Rady o zriadení ESVČ. 1.2.2. Vysoká predstaviteľka 25. marca 2010 predložila návrh rozhodnutia Rady o organizácii a fungovaní Európskej služby pre vonkajšiu činnosť. 1.2.3. Založenie ESVČ sa musí riadiť zásadou efektívnosti nákladov, rozpočtovej neutrality a riadneho a efektívneho hospodárenia. Pri zriadení a budovaní ESVČ bude potrebné vziať do úvahy vplyv hospodárskej krízy v sektore verejných financií a potrebu politík rozpočtovej konsolidácie, v dôsledku čoho sa prijmú úsporné opatrenia v súvislosti s ľudskými zdrojmi vrátane prijímania zamestnancov a pracovných zmlúv. 1.2.4. Pri zriadení tejto služby bude potrebné použiť prechodné opatrenia a postupné zvyšovanie kapacity. V súvislosti s riadnym a efektívnym hospodárením bude potrebné zabrániť zdvojeniu úloh, funkcií a zdrojov s inými organizáciami a využiť všetky možnosti na racionalizáciu a zjednodušenie. 1.2.5. Oddelenia a funkcie príslušných útvarov generálneho sekretariátu Rady a Komisie budú preto presunuté do ESVČ. Ich zoznam sa uvádza v prílohe k návrhu rozhodnutia Rady. Po presune do ESVČ bude každému úradníkovi pridelené miesto vo funkčnej skupine, ktoré zodpovedá jeho/jej platovej triede. 1.2.6. ESVČ budú navyše tvoriť diplomati z členských štátov (dočasní zamestnanci). Očakáva sa, že keď ESVČ dosiahne plnú kapacitu v roku 2013, zamestnanci z členských štátov budú predstavovať jednu tretinu personálu služby na úrovni AD. 1.2.7. ESVČ začne preto v roku 2010 vyvíjať činnosť v usporiadaní, v ktorom síce bude schopná zabezpečiť podporu vysokej predstaviteľke pri plnení jej úloh, ale bude tiež musieť znášať súčasné obmedzenia s ohľadom na administratívne výdavky (okruh 5) a rozpočtovú konsolidáciu. 1.3. Okamžité dodatočné personálne požiadavky na rok 2010 1.3.1. ESVČ by sa čo najskôr mala uviesť do prevádzky. Očakáva sa, že zlúčenie útvarov Komisie a Generálneho sekretariátu Rady, ktoré budú presunuté do ESVČ, prinesie synergický efekt a zvýšenie efektivity v ústredí. Zvýšenie efektivity sa tiež použije na pokrytie aspoň časti prioritných potrieb ESVČ a dodatočných úloh. 1.3.2. Je však potrebné vziať do úvahy dodatočné úlohy predsedníctva pracovných skupín a výborov pripravujúcich stretnutia Rady pre zahraničné veci, ktoré predtým útvary generálneho sekretariátu Rady ani Komisie neplnili, ako aj potrebu vytvoriť v ESVČ miesta pre správne rady a politické výbory. V ústredí by sa preto malo vytvoriť 20 nových pracovných miest na úrovni AD, zahŕňajúcich vytvorenie nových riadiacich pozícií, vytvorenie malého právneho oddelenia a miest na plnenie dodatočných úloh v súvislosti s predsedníctvom geografických a tematických pracovných skupín. Prvou prioritou vysokej predstaviteľky bude pripraviť podmienky pre skoré obsadenie najvyšších riadiacich pozícií v novej organizácii. Navyše sa žiadajú rozpočtové prostriedky na 10 zmluvných zamestnancov, ktorí budú plniť podporné úlohy v ústredí. 1.3.3. Delegácie Únie predstavujú integrálnu časť ESVČ. Viac ako 60 delegácií EÚ od 1. januára 2010 prevzalo miestne úlohy predsedníctva, t. j. úlohy reprezentácie, koordinácie a vyjednávania v mene EÚ. V takýchto prípadoch musia byť posilnené, aby mohli plniť všetky nové úlohy. Najnaliehavejšie dodatočné potreby delegácií EÚ predstavujú 80 nových pracovných miest na úrovni AD, na ktoré sa majú prijať zamestnanci v poslednom štvrťroku 2010 a boli zhodnotené takto: - na posilnenie delegácií, v ktorých nie je prítomný politický referent, približne 40 nových pracovných miest na úrovni AD, - na posilnenie multilaterálnych delegácií približne 20 nových pracovných miest na úrovni AD, - na transformáciu regionalizovaných delegácií a vytvorenie miest zástupcu vedúceho delegácie približne 20 nových pracovných miest na úrovni AD, - dodatočné rozpočtové prostriedky na 60 miestnych zamestnancov, ktorí poskytnú potrebnú podporu. 2. POSTUP NA ZOSTAVENIE ROZPOčTU PRE ESVČ 2.1. V článku 12.5 návrhu rozhodnutia Rady o organizácii a fungovaní ESVČ sa ustanovuje: „ Najneskôr jeden mesiac po nadobudnutí účinnosti tohto rozhodnutia predloží vysoký predstaviteľ Komisii odhad príjmov a výdavkov ESVČ vrátane plánu pracovných miest, aby mohla predložiť návrh opravného rozpočtu. “ 2.2. Za normálnych okolností by opravný rozpočet, ktorým sa zakladá nový subjekt s osobitnou kapitolou v rozpočte, obsahoval toto: - plán pracovných miest, - súvisiace rozpočtové prostriedky na mzdy úradníkov, infraštruktúru a iné prevádzkové náklady, - rozpočtové prostriedky na iné druhy zamestnancov (vrátane miezd, infraštruktúry a iných prevádzkových nákladov), - iné administratívne výdavky (ako informačné technológie, bezpečnosť, pracovné cesty atď.). 2.3. Je dôležité zostaviť rozpočet čo najskôr, aby ESVČ mohla vykonávať činnosť nezávisle. Pri zostavení rozpočtu sa bude musieť zabezpečiť riadne vykonávanie a kontinuita činností. 2.4. Väčšina prostriedkov pre budúce fungovanie ESVČ bude presunutá z inštitúcií (Komisia a Rada) doteraz zodpovedných za väčšinu úloh, ktoré bude v budúcnosti vykonávať ESVČ. Táto skutočnosť naznačuje, že predkladaný návrh rozpočtu pre ESVČ tiež upravuje rozpočty týchto inštitúcií. Keďže chýba riadny prevádzkový rozpočet a administratívne kapacity ESVČ, tento návrh opravného rozpočtu bol vypracovaný v úzkej spolupráci medzi dvomi poskytujúcimi inštitúciami a vysokou predstaviteľkou. 2.5. Rozpočet ESVČ by v podstate mal poskytnúť prehľad o celkovej výške nákladov na prevádzku. Európska rada však uznala problémy pri založení novej inštitúcie a v článku 27 usmernení z októbra 2009 sa uvádza jednoznačný záver: „budú sa musieť použiť prechodné opatrenia a postupné zvyšovanie kapacity“. Nasledujúce aspekty boli uvedené ako hlavné ťažkosti pri zostavovaní rozpočtu ESVČ od začiatku v roku 2010: - ESVČ nebude mať od začiatku svoje vlastné útvary na plnenie povinností, vzhľadom na potrebu zlúčiť oddelené časti existujúcich administratívnych útvarov do jedného oddeleného, - v súčasnej fáze zriaďovania ESVČ ešte nie je k dispozícii úplný prehľad o pracovných metódach a konečnej organizačnej štruktúre, - oddelenie a presun zmluvných a finančných záväzkov z poskytujúcich inštitúcií do ESVČ predstavuje citlivý proces vyžadujúci starostlivú prípravu a vykonanie, - je potrebné presne vypočítať rozpočtové prostriedky, ktoré sa majú presunúť s ohľadom na konkrétny dátum, kedy sa očakáva prijatie opravného rozpočtu. Ak bude opravný rozpočet prijatý v inom dátume, existuje riziko, že rozpočtové prostriedky nebudú k dispozícii v rozpočte tej „správnej“ inštitúcie, predovšetkým na mzdy a všetky druhy zmluvných záväzkov, - z účtovného hľadiska predstavuje presun finančných záväzkov a zdrojov v priebehu rozpočtového roka namiesto presunu na začiatku rozpočtového roka rizikovú operáciu. Z uvedených dôvodov by mohlo vzniknúť vážne a skutočné riziko narušenia činnosti (vrátane vyplácania miezd a iných záväzkov) v ústredí a v delegáciách, čo by bolo na ujmu povesti novozaloženej ESVČ. 2.6. Navrhované riešenie na rok 2010 pozostáva z opravného rozpočtu založeného na pragmatickom a zjednodušenom prístupe počas prechodného obdobia, ktoré sa vzťahuje na posledný štvrťrok a predpokladá, že opravný rozpočet bude prijatý do 1. októbra 2010. Navrhovaný opravný rozpočet preto zohľadňuje tieto skutočnosti: - vytvorenie osobitného oddielu v rozpočte pre ESVČ a plánu pracovných miest v súlade s návrhom Európskej komisie na zmenu a doplnenie nariadenia o rozpočtových pravidlách, - miesta presunuté z Komisie a generálneho sekretariátu Rady sa zachovajú, aj keď uvedené v oddelených stĺpcoch v pláne pracovných miest zodpovedajúcich oddielov rozpočtu poskytujúcich inštitúcií, aby sa zaistila kontinuita administratívnych a zmluvných záväzkov do konca roka. Miesta pre ESVČ budú z plánu pracovných miest Komisie a generálneho sekretariátu Rady v rozpočte na rok 2011 odobraté (pozmeňujúci návrh bude predložený v priebehu tohto roka), - prvú časť nových zamestnancov na úrovni AD, ktorí majú plniť okamžité dodatočné úlohy. Tento krok tiež prispeje k dosiahnutiu záväzku, aby do roku 2013 tvorili jednu tretinu personálu na úrovni AD úradníci pochádzajúci z diplomatických služieb členských štátov, - všetky rozpočtové prostriedky vrátane dodatočných rozpočtových prostriedkov žiadaných na nové miesta v ESVČ sa zahrnú do zodpovedajúcich rozpočtových položiek rozpočtu Komisie a generálneho sekretariátu Rady, čo im umožní vykonávať všetky platby (platy, príspevky, nájmy atď.) a poskytovať služby (IT, údržbu, stravovanie atď.) budúcemu personálu ESVČ do konca roka. Týmto spôsobom je možné počas prechodného obdobia do konca roka zaručiť kontinuitu činností v ústredí a v delegáciách. Vysoká predstaviteľka sa bude môcť sústrediť a dohliadať na vnútornú organizáciu ESVČ, prijímanie pracovníkov[7] a úplné vybudovanie administratívnych kapacít a kapacít v oblasti finančného hospodárenia, aby personál ESVČ mohol prevziať plnú zodpovednosť a súvisiace administratívne, finančné a zmluvné záväzky od 1. januára 2011. 2.7. Cieľom na rozpočtový rok 2011 je, aby ESVČ mala svoj vlastný úplný rozpočet na rok 2011 vrátane rozpočtových prostriedkov. Vyžiada si to včasné predloženie pozmeňujúceho návrhu k rozpočtu na rok 2011, aby sa návrh začlenil do ročného rozpočtového procesu. 3. Opravný rozpočet pre ESVČ v roku 2010 3.1. Štruktúra rozpočtu: - v rozpočte Európskej únie sa vytvára nový oddiel X „Európska služba pre vonkajšiu činnosť “, - vytvára sa štruktúra rozpočtu na pokrytie administratívnych výdavkov ESVČ. Štruktúra rozpočtu má pôvod v štruktúre, ktorá sa používa v iných inštitúciách (hlava 1 zamestnanci , hlava 2 prevádzkové výdavky , hlava 3 delegácie ). 3.2. Plán pracovných miest Dve poskytujúce inštitúcie identifikovali počet pracovných miest, ktorých sa týka presun útvarov vymedzených v rozhodnutí Rady. 1 114 pracovných miest sa presúva do ESVČ z plánu pracovných miest Komisie a 411 pracovných miest (vrátane 43 pracovných miest pre podporné činnosti) z plánu pracovných miest generálneho sekretariátu Rady. Pre ESVČ sa navyše žiada 100 nových pracovných miest (z toho 20 v ústredí a 80 v delegáciách, pričom miesta v delegáciách sa budú obsadzovať v poslednom štvrťroku 2010, respektíve na 50 % v októbri a v novembri). V súhrnnej tabuľke nižšie sa uvádza prehľad pracovných miest ESVČ podľa pôvodu, pričom sa rozlišuje medzi ústredím a delegáciami. Pracovné miesta v tabuľke nižšie zahŕňajú miesta, ktoré sa obsadia prostredníctvom presunu a tiež voľné miesta. Tabuľka 1: Plán pracovných miest presunutých z poskytujúcich inštitúcií a nových miest vytvorených v roku 2010 Komisia | Rada | Nové pracovné miesta | Spolu | Ústredie | 675 | 387 | 20 | 1 082 | Delegácie | 439 | 24 | 80 | 543 | Spolu | 1 114 | 411 | 100 | 1 625 | Revidované plány pracovných miest sú uvedené v prílohe k rozpočtu. 3.3. Ostatné ľudské zdroje (na ktoré sa nevzťahuje plán pracovných miest) Rozpočtové prostriedky na ostatné ľudské zdroje (vyslaní národní experti, zmluvní zamestnanci, miestni zamestnanci v delegáciách), ktoré sa majú presunúť do ESVČ, ale nie sú uvedené v pláne pracovných miest, sa v roku 2010 budú naďalej poskytovať z rozpočtu poskytujúcej inštitúcie. Tento opravný rozpočet zahŕňa požiadavku na dodatočné rozpočtové prostriedky pre ESVČ, určené na prijatie 10 zmluvných zamestnancov v ústredí a 60 miestnych zamestnancov v delegáciách. Keďže do rozpočtu ESVČ nie sú zahrnuté žiadne rozpočtové prostriedky (pozri odsek 2.6), zodpovedajúce rozpočtové prostriedky sú zapísané v oddiele rozpočtu pre Komisiu. 3.4. Ostatné administratívne výdavky V roku 2010 nebudú na ostatné administratívne výdavky (nájom, výdavky na pracovné cesty, IT atď.) z poskytujúcich inštitúcií do ESVČ presunuté žiadne rozpočtové prostriedky. Tieto výdavky sú zahrnuté v príslušných oddieloch rozpočtu Komisie a generálneho sekretariátu Rady. 4. Záver S ohľadom na založenie ESVČ a v súlade s návrhom Komisie na zmenu a doplnenie nariadenia o rozpočtových pravidlách sa v tomto opravnom rozpočte navrhuje vytvorenie nového oddielu X (Európska služba pre vonkajšiu činnosť) a príslušné zmeny a doplnenia oddielu II (Európska rada a Rada) a oddielu III (Komisia), ako sa uvádza v prílohe k rozpočtu. V oddiele X sa vytvorí nový plán stavu zamestnancov pre ESVČ. Plán zahŕňa 411 pracovných miest presunutých do ESVČ z oddielu II (Európska rada a Rada) a 1 114 pracovných miest presunutých z oddielu III (Komisia). Zahŕňa tiež 100 dodatočných nových pracovných miest pre ESVČ na úrovni AD, z toho 80 v delegáciách. Dodatočné výdavky sú potrebné na zabezpečenie 100 nových pracovných miest ako aj dodatočné rozpočtové prostriedky na prijatie ďalších 60 miestnych zamestnancov v delegáciách a 10 zmluvných zamestnancov v ústredí, o ktoré požiadala vysoká predstaviteľka s cieľom plniť dodatočné úlohy, zverené na základe zmluvy. Tieto dodatočné pracovné miesta už v roku 2010 prispejú k naplneniu rozhodnutia Rady, aby v roku 2013 jedna tretina zamestnancov ESVČ pochádzala z diplomatických služieb členských štátov EÚ. 5. Súhrnná tabuľka podľa okruhov finančného rámca Finančný rámec Výdavkový okruh/podokruh | Finančný rámec na rok 2010 | Rozpočet na rok 2010 (vrátane OR č. 1 a NOR č. 2 až 5) | NOR č. 6/2010 | Rozpočet na rok 2010 (vrátane OR č. 1 a NOR č. 2 až 6) | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Súdržnosť pre rast a zamestnanosť |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Spolu | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Rezerva[8] | | |-194 445 345 | | | |-194 445 345 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Spolu | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Rezerva | | |456 166 698 | | | |456 166 698 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Občianstvo |668 000 000 | |668 000 000 |659 387 500 | | |668 000 000 |659 387 500 | | Spolu | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Rezerva[9] | | |18 512 630 | | | |18 512 630 | | | 4. EÚ AKO GLOBÁLNY AKTÉR[10] |7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Rezerva | | | -18 300 000 | | | | -18 300 000 | | | 5. ADMINISTRATÍVA[11] |7 882 000 000 | |7 908 983 423 |7 908 478 423 |9 521 362 |9 521 362 |7 918 504 785 |7 917 999 785 | | Rezerva | | | 53 016 577 | | | | 43 495 215 | | | SPOLU | 140 978 000 000 |134 289 000 000 |141 491 931 440 |122 956 928 088 | | |141 501 452 802 |122 966 449 450 | | Rezerva | | |528 250 560 |11 660 953 912 | | |518 729 198 |11 651 432 550 | | [1] Ú. v. ES L 248, 16.9.2002, s. 1. [2] KOM(2010) 85. [3] KOM(2010) 108. [4] KOM(2010) 149. [5] KOM(2010) 169. [6] KOM(2010) 320. [7] Akékoľvek prijímanie úradníkov do 1. 1. 2011 sa bude oficiálne uskutočňovať v mene Komisie. Komisia však bude v plnej miere delegovať vysokej predstaviteľke vo funkcii podpredsedníčky Komisie príslušné právomoci ako menovacieho orgánu/verejného obstarávateľa s ohľadom na odovzdanie výlučnej kontroly nad výberovým konaním. [8] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci okruhu 1a (500 miliónov EUR). Suma 195 mil. EUR nad rámec stropu sa financuje mobilizáciou nástroja flexibility. [9] Suma z Fondu solidarity Európskej únie (FSEÚ) je zahrnutá mimo rámca príslušných okruhov, ako sa stanovuje v medziinštitucionálnej dohode zo 17. mája 2006 (Ú. v. EÚ C 139, 14.6.2006). [10] Rezerva okruhu 4 na rok 2010 nezohľadňuje rozpočtové prostriedky týkajúce sa rezervy na pomoc v prípade mimoriadnych udalostí (248,9 mil. EUR). [11] Vo výpočte rezervy v rámci stropu okruhu 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 80 mil. EUR na príspevky zamestnancov do systému dôchodkového zabezpečenia.